Θέμα 1ο: Με βάση τον νόμο Χ, ο οποίος εκδόθηκε για την αντιμετώπιση του φαινομένου και των συνεπειών της φονικής πανδημίας Covid-19, ο οποίος εξουσιοδοτεί τους αρμοδίους Υπουργούς να εκδίδουν αποφάσεις ρύθμισης των επιμέρους ζητημάτων στο πλαίσιο των αρμοδιοτήτων τους, εκδίδεται Κοινή Υπουργική Απόφαση με την οποία κλείνουν όλα τα εμπορικά καταστήματα σε όλες τις περιοχές της χώρας που ο ιός και τα κρούσματα από αυτόν παρουσιάζουν ιδιαίτερη έξαρση. Ερωτάται:

Α) Ποια θεμελιώδη δικαιώματα διαπιστώνετε ότι συντρέχουν στο παραπάνω πραγματικό περιστατικό;

Β) Σε ποια σχέση βρίσκονται μεταξύ τους;

Γ) Τηρήθηκαν οι προϋποθέσεις που θέτει η θεωρία της προστασίας των θεμελιωδών δικαιωμάτων για την λύση που δίδει ο νομοθέτης;

Θέμα 2ο: Ο νόμος Ψ εισάγει διάταξη στον Ποινικό Κώδικα με την οποία επί σκοπώ προστασίας των χρηστών ηθών τιμωρείται η ομοφυλοφιλία με ποινή φυλάκισης μέχρι 6 μηνών και χρηματική ποινή μέχρι 10.000 ευρώ. Ερωτάται:

Α) Ποιο ή ποια θεμελιώδη δικαιώματα ατόμων με ομοφυλοφιλικό σεξουαλικό προσανατολισμό θίγεται(ονται) από τον παραπάνω νόμο;

Β) Πώς κρίνετε τον νόμο από την άποψη της προστασίας των θεμελιωδών δικαιωμάτων;